Donald Fear

Dyskajer istori ha politigieth omdednys ew Donald Fear (genys Donald James Fear en 1962) trigys en Telford, meur y hanow drefen y vos an hweffes dhe waynya £1,000,000 war Who Wants to Be a Millionaire? en 2020.

Bewnans a-varr ha resegva dyski 
Ev ew an treja a beswar flogh. Genys veu en Bristol bes y deylu a removas dhe Manchester pan veu flogh yonk. Y deylu a removas arta dhe Lannstefan, Kernow pan veu degowek. Charles Causley o y dhyskajer e'n kensa skol, hag ena ev eth dhe Golji Lannstefan. Ev a studhyas Istori ha Politigieth en Universita Abertawe, lebma hwrug gwaynya an Pewas Professor Glanmor Williams rag Istori ha’n Pewas Kov John Rees. Woja hedna ev a dheskas en niver a skolyow en Telford ha Amwydhek   kens dos Pedn Governans ha Politigieth en Skol Ramasek Haberdashers’ Adams, Newport, Konteth Amwydhek. Ev a omdednas woja bos war'n dowlen.

Who Wants to Be a Millionaire?

En mis Gwydngala 2020 ev eth war’n dowlen bellwolok Who Wants to be a Millionaire?. Ev o an hweffes person dhe waynya £1,000,000 ha’n kensa rag 14 bledhen. Y omdhyskwedhyans o arbednek drefen ev dhe usya saw udn lovan sawya ha pub gwaynyer aral dh'aga devnydhya oll anodhans. Ev ew broder :cy:Davyth Fear neb a waynyas £500,000 an vledhen gens.  Heb parow ew an gwrians ma en istori an dowlen. E’n argemedna kens darlesa’n dowlen, Jeremy Clarkson a leveris bos Fear ‘an gwella kesstrifer en istori an dowlen’.

Fear a erviras rei £700,000 a’y bewas dh’y deylu, ha usya an £300,000 gerys rag ‘omdednans attes’ . Woja gwaynya an jackpot, ev ha’y wrek eth war dhy'golyow karavan dhe Whitley Bay rag solempnya.
Govyn £1,000,000 Fear o 'Py udn a beswar morlader a verwis ryb arvow Karolina Gledh en 1718?'. Ev a worthebis "Blackbeard" drefen ev dhe dheski kors a-dro dhe vorladron 8 bledhen kens an dowlen.  Fear a dhegemeras omlowenheans studhyoryon skol Haberdashers' Adams.

En 2022 Donald ha'y vroder Davyth a omdhiskwedhas en para der an dowlen bellwolok "Eggheads". https://www.shropshirestar.com/entertainment/telford-entertainment/2022/02/19/telford-quizzersled-by-who-wants-to-be-a-millionaire-brothers-take-on-the-eggheads/

Bewnans personel
Kesstrifer kwys ha tennis moos gwresek ew. Ev a dhemedhas Debra Churchill, klavjiores vengorfonieth, en 1987 hag ema peswar flogh dhe anjei - Cat, Ali, Izzy ha Chris.


Dustuniow

Klass:Dinethyansow 1962